stanford-oval/wikipedia huggingface dataset:
1990
Tapahtumia > Elokuu

1. elokuuta – Suomen Partiolaisten 3. Finnjamboree, Tervas alkoi Kannonkoskella.
2. elokuuta – Irakin joukot valtasivat Kuwaitin. Persianlahden sota alkoi.
6. elokuuta – Yhdistyneiden kansakuntien turvallisuusneuvosto määräsi kauppasaarron Irakille.
6. elokuuta – Pakistanin presidentti Ghulam Ishaq Khan erotti Benazir Bhutton hallituksen, hajotti parlamentin ja määräsi pidettäväksi uudet vaalit. Khan oli syyttänyt Bhuttoa muun muassa korruptiosta.
7. elokuuta – Irak sulki rajansa ja ilmoitti pitävänsä maassa olevia ulkomaalaisia panttivankeina – kansallisuudesta riippumatta – ja tarvittaessa ihmiskilpinä strategisesti tärkeissä kohteissa.
8. elokuuta – Irak liitti Kuwaitin itseensä ”ikuisiksi ajoiksi” ja määräsi Kuwaitissa toimineet ulkomaiset edustustot siirtymään Bagdadiin.
10.–11. elokuuta – Nuoriso mellakoi Oulussa.
11. elokuuta – Mosambikia hallinneen Frelimo-puolueen keskuskomitea päätti, että maa alkaa siirtyä asteittain monipuoluejärjestelmään.
14. elokuuta – Neuvostoliiton presidentti Mihail Gorbatšov palautti kaikkien Josif Stalinin valtakaudella surmattujen ihmisten kunnian ja mitätöi tuolloin langetetut kuolemantuomiot.
15. elokuuta – Liechtenstein liittyi Yhdistyneiden Kansakuntien jäseneksi järjestön 160. jäsenmaana. YK:n jäsenmaiden lukumäärä oli vähentynyt aiemmin yhdellä Pohjois- ja Etelä-Jemenin yhdistyttyä.
15. elokuuta – Neuvostoliitto päätti palauttaa kansalaisoikeudet useille vuosina 1966–1988 maanpakoon joutuneille kulttuurihenkilöille. Yksi tunnetuimmista oli Yhdysvalloissa oleskellut Nobel-kirjailija Aleksandr Solženitsyn, joka kuitenkin kieltäytyi ottamasta niitä vastaan.
24. elokuuta – Suomen Maaseudun Puolue erosi Harri Holkerin hallituksesta budjettiin liittyneistä eläkepäätöksistä syntyneiden erimielisyyksien vuoksi. Uudeksi liikenneministeriksi Raimo Vistbackan tilalle tuli ministerinä valtioneuvoston kansliassa toiminut Ilkka Kanerva. Kanervalle ei nimitetty seuraajaa.
26. elokuuta – Itävallan presidentti Kurt Waldheim vieraili Irakissa ja sai neuvotelluksi maastapoistumisluvan kaikille Itävallan kansalaisille. Monissa Euroopan maissa Waldheimia arvosteltiin poikkeamisesta yhteisesti sovitulta linjalta.
28. elokuuta – Ison-Britannian pääministeri Margaret Thatcher saapui kolmen päivän vierailulle Suomeen. Thatcher esitti vierailun aikana mielipiteenään, että Suomen puolueettomuus ei olisi este Suomen liittymiselle Euroopan yhteisön jäseneksi.
30. elokuuta – Suomen merivartiosto löysi jatkosodan aikana vuonna 1941 uponneen panssarilaiva Ilmarisen hylyn Korppoon aluevesiltä Utön eteläpuolelta. 70 metrin syvyydessä oleva alus päätettiin jättää toistaiseksi nostamatta.
31. elokuuta – YK:n pääsihteeri Javier Perez de Cuellar tapasi Irakin ulkoministerin Tariq Azizin Bagdadissa, mutta heidän neuvottelunsa Kuwaitin kriisin ratkaisemisesta jäivät tuloksettomiksi.
31. elokuuta – Valtion taidemuseo aloitti toimintansa valtakunnallisena keskustaidemuseona. Siihen kuuluivat Ateneumin taidemuseo, Sinebrychoffin taidemuseo ja tuleva Nykytaiteen museo Kiasma.
Tapahtumia > Lokakuu

1. lokakuuta – Pankinjohtaja Jaakko Iloniemi siirtyi Elinkeinoelämän valtuuskunnan toimitusjohtajaksi Kauko Sipposen jäätyä eläkkeelle.
3. lokakuuta – Saksan jälleenyhdistyminen: Saksan demokraattisesta tasavallasta tuli osa Saksan liittotasavaltaa.
4. lokakuuta – Suomen Keskustan Johannes Virolaisesta tuli eduskuntavuorokausilla mitattuna Suomen kaikkien aikojen pitkäaikaisin kansanedustaja. Virolainen oli ollut eduskunnan jäsenenä yhtäjaksoisesti vuosina 1945–1983 ja uudelleen vuodesta 1987 yhteensä 42 valtiopäivillä. Edellinen ennätys oli ollut RKP:n John Österholmin nimissä; Österholm oli istunut eduskunnassa vuodet 1919–1960 yhteensä 46 valtiopäivillä.
5. lokakuuta – Tavarajuna törmäsi Helsingin rautatieaseman seinään, jolloin veturinkuljettaja loukkaantui lievästi. Muita henkilövahinkoja ei sattunut.
7. lokakuuta – Presidentti Mauno Koivisto ja rouva Tellervo Koivisto matkustivat valtiovierailulle Kanadaan.
8. lokakuuta – Jerusalemissa Israelin poliisi tappoi 17 palestiinalaista ja haavoitti yli sataa Temppelivuorella.
9. lokakuuta – Neuvostoliitossa säädettiin uskonnonvapaus ja sallittiin poliittiset puolueet.
11. lokakuuta – Posti- ja telelaitos ilmoitti lakkauttavansa yli 1 800 postitoimistoa ympäri Suomea talven ja kevään 1991 aikana.
15. lokakuuta – Mihail Gorbatšov sai Nobelin rauhanpalkinnon.
19. lokakuuta – Pohjoismaiden neuvoston valtuuskunta vieraili Virossa, Latviassa ja Liettuassa. Neuvosto asettui tukemaan Baltian maiden itsenäisyyttä.
19. lokakuuta – Ympäristöministeri Kaj Bärlund nimitettiin vesi- ja ympäristöhallituksen pääjohtajaksi joulukuun alusta lukien. Bärlund siirtyi uuteen tehtäväänsä kuitenkin vasta hallituksen erottua kevään eduskuntavaalien jälkeen.
21. lokakuuta – Viron entisen valtionpäämiehen, vuonna 1956 kuolleen Konstantin Pätsin maalliset jäännökset tuotiin Tallinnaan ja haudattiin valtiollisin menoin. Pätsin hauta oli löydetty Tverin alueelta kesäkuussa.
21. lokakuuta – Irakissa vieraillut suomalainen valtuuskunta, johon kuuluivat kansanedustajat Pekka Haavisto (Vihr.), Saara-Maria Paakkinen (SDP) ja Marjatta Stenius-Kaukonen (Vas.), sai Irakin vapauttamaan viisi kaikkiaan 14 suomalaisesta panttivangista, jotka olivat jääneet maahan Persianlahden kriisin puhjettua.
24. lokakuuta – Neuvostoliitto teki maanalaisen ydinkokeen Novaja Zemljalla Pohjoisella jäämerellä. Norja ja Islanti tuomitsivat kokeen, Suomi ja Ruotsi esittivät Neuvostoliitolle huolestumisensa kokeesta ja siitä, että Neuvostoliitto aikoi siirtää kaikki ydinkokeensa Kazakstanista Novaja Zemljalle.
26. lokakuuta – YK:n hallintoasioiden alipääsihteeri Martti Ahtisaari nimitettiin ulkoministeriön valtiosihteeriksi heinäkuun 1991 alusta lukien.
29. lokakuuta – Presidentti Mauno Koivisto ja rouva Tellervo Koivisto matkustivat valtiovierailulle Portugaliin.
Nobelin palkinnot

Nobelin fysiikanpalkinto: Jerome Friedman, Henry Way Kendall ja Richard Taylor
Nobelin kemianpalkinto: Elias James Corey
Nobelin lääketieteen palkinto: Joseph Murray ja Edward Donnall Thomas
Nobelin kirjallisuuspalkinto: Octavio Paz
Nobelin rauhanpalkinto: Mihail Gorbatšov
Aiheesta muualla

Kuvia tai muita tiedostoja aiheesta 1990 Wikimedia Commonsissa
Bakussa alkoi kymmeniä kuolonuhreja vaatinut armenialaisvastainen pogromi, joka kukistettiin verisesti neuvostoarmeijan voimin.
Moskovassa avattiin Neuvostoliiton ensimmäinen McDonald's-ravintola.
Nelson Mandela vapautettiin vankilasta.
Liettua itsenäistyi Neuvostoliitosta ensimmäisenä Baltian maana.
Namibia itsenäistyi Etelä-Afrikasta.
Tuhopoltto ja turvatoimien laiminlyönti Scandinavian Star -risteilyaluksella surmasivat 160 ihmistä.
Hubble-avaruusteleskooppi laukaistiin kiertoradalle.
Pohjois- ja Etelä-Jemen yhdistyivät Jemeniksi.
Jalkapallon maailmanmestaruuskilpailut 1990 pelattiin Italiassa. Kultaa voitti Länsi-Saksa.
Persianlahden sota alkoi.
Helsingin huippukokous.
Saksa yhdistyi ja DDR lakkasi olemasta.
Maailman ensimmäinen web-sivu kirjoitettiin.
Margaret Thatcher erosi Britannian pääministerin virasta.
Lech Wałęsa valittiin Puolan presidentiksi.
Slovenia julistautui itsenäiseksi.
Sosiaalityöntekijäin liitto

Sosiaalityöntekijäin liitto ry on suomalainen ammattijärjestö. Se on perustettu joulukuussa 2024 vastaamaan sosiaalityöntekijöiden ammatillisen edunvalvonnan tarpeeseen. Liitto valvoo jäsentensä ammatillisia etuja. Se pyrkii parantamaan sosiaalityöntekijöiden työoloja, työhyvinvointia, palkkausta sekä alan yleisiä toimintaedellytyksiä.
Liiton tarkoituksena on ajaa sosiaalityön arvostusta Suomessa. Liitto pyrkii edistämään sosiaalityön tutkimuksen ja sosiaalityön käytännön tuottaman tiedon käyttöä Suomen yhteiskuntapolitiikassa.
Chip Roy

Chip Roy
Charles “Chip” Roy (s. 7. elokuuta 1972 Bethesda, Maryland) on yhdysvaltalainen republikaanisen puolueen poliitikko.
Roy valmistui vuonna 1994 luonnontieteiden kandidaatiksi ja vuonna 1995 luonnontieteiden maisteriksi Virginian yliopistosta. Hän väitteli oikeustieteen tohtoriksi Texasin yliopistosta, Austinista. Roy kuului senaattori John Cornynin henkilökuntaan (2002–2006), kuvernööri Rick Perryn henkilökuntaan ja senaattori Ted Cruzin henkilökuntaan (2012–2014). Vuosina 2014–2016 hän oli Texasin ensimmäinen apulaisoikeuskansleri. Roy tuli valituksi Yhdysvaltain edustajainhuoneeseen Texasista vuonna 2018.
Roy kuului helmikuussa 2025 kongressiedustajien ryhmään, joka vaati Yhdysvaltain eroamista YK:sta. Hän kutsui YK:ta “korruptoituneeksi globalistiseksi organisaatioksi”.
Šahtjorsk

| Šahtjorsk Шахтёрск |
| --- | --- |
 lippu
Valtio:  Venäjä
Subjekti:  Sahalinin alue
Piiri:  Uglegorsk
Pinta-ala:  
 – Kokonaispinta-ala:  22 km²
Väkiluku (2010):  9 900
 – Väestötiheys:  450 as./km²
Infobox OKVirheellinen NIMI-arvo: 
Šahtjorsk (ven. Шахтёрск, ent. Toro) on kaupunki Sahalinin alueen Uglegorskin piirissä Venäjällä. Se sijaitsee Sahalinin länsirannalla 371 kilometriä Južno-Sahalinskista luoteeseen. Asukkaita on 9 900 henkeä (vuonna 2010).
Paikkakunta on syntynyt Venäjän–Japanin sodan jälkeen, jolloin alue kuului Japanille. Vuoteen 1946 saakka sen nimenä oli Toro. Vuonna 1947 siitä tuli Šahtjorskin kaupunki. Talous perustuu kivihiilen tuotantoon.
Sahalinin alue
Hagebyhöga

| Hagebyhöga |
| --- | --- |
 Hagebyhöga
 Koordinaatit: 58°28′N, 14°58′E 
Valtio:  Ruotsi
Lääni:  Itä-Götanmaan lääni
Maakunta:  Itä-Götanmaa
Kunta:  Vadstena
Hallinto:  
 – Asutustyyppi:  Kylä
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Hagebyhöga on kylä Vadstenan kunnassa Itä-Götanmaan läänissä Ruotsissa. Kylästä on matkaa linnuntietä Appelbyhyn kilometri, Fivelstadiin 2,7 km, Kullaan 3,8 km, Granbyhyn 4,2 km, Vadstenan taajamaan 4,3 km, Västra Stenbyhyn 4,3 km, Orlundaan 5,6 km, Stavlösaan 5,6 km, Tistorpiin 5,9 km ja Råssnäsiin 7,5 km.
Kylässä sijaitseva kirkko on rakennettu 1120-luvun alussa.
Hagebyhöga oli vuosina 1863–1951 itsenäinen kunta. Hagebyhögasta tuli osa Vadstenaa vuonna 1980.
Hagebyhögan kirkko.
Alnur Musajev

Alnur Musajev
Alnur Alžapparuly Musajev (kazakiksi Әлнұр Әлжаппарұлы Мұсаев; s. 4. tammikuuta 1954 Lugovoi) on kazakstanilainen entinen tiedustelupäällikkö.
Musajev aloitti tiedustelu-uransa vuonna 1979 ja palveli vastavakoojana Irakissa vuosina 1980–1986. Hän valmistui KGB:n oppilaitoksesta Minskissä vuonna 1980 ja opiskeli myöhemmin Satbajevin yliopistossa. Musajev oli johtoasemassa Neuvostoliiton sisäministeriön 8. päädirektoraatissa Moskovassa vuosina 1986–1989. Hän sai palveluksistaan kaksi mitalia ja Punatähden ritarikunnan merkin. Musajev oli Kazakstanin kansallisen turvallisuuskomitean puheenjohtaja vuosina 1997–1998 ja 1999–2001. Hän pakeni Itävaltaan vuonna 2007 päädyttyään välirikkoon Kazakstanin presidentti Nursultan Nazarbajevin kanssa. Hänet tuomittiin Kazakstanissa poissaolevana useista rikoksista. Musajev kuuluu Kazakstanin terroristien ja terrorismin rahoittajien luetteloon.
Vuonna 2015 Musajevia ja entistä turvallisuusneuvonantaja Vadim Košljakia syytettiin Itävallassa kahden Nurbankin pankinjohtajan murhista, jotka oli tehty Kazakstanissa alkuvuodesta 2007. Päätekijäksi epäilty Kazakstanin eliittiin kuulunut Rahat Alijev löydettiin kuolleena sellistään Wienissä 24. helmikuuta 2015, joten syytteisiin vastasivat vain Musajev ja Košljak. Todistusaineiston perusteella uhrit huumattiin, kidutettiin ja kuristettiin kuoliaiksi ennen hautaamistaan lähellä Almatya. Musajev todettiin syyttömäksi kaikkiin syytteisiin, mutta Košljak sai kahden vuoden vankeustuomion vapaudenriistosta.
Helmikuussa 2025 Musajev väitti, että KGB oli rekrytoinut Donald Trumpin vuonna 1987. Väitteen mukaan Trump oli palvellut koodinimellä Krasnov. Musajev jatkoi väittämällä, että tiedot asiasta eivät olisi jääneet FSB:n haltuun vaan siirtyneet Vladimir Putinin sisäpiiriin kuuluvan henkilön yksityiseen hallintaan.
Roger Matton

Roger Matton (18. toukokuuta 1929 Granby – 7. kesäkuuta 2004 Québec City) oli kanadalainen etnomusikologi ja säveltäjä. Hän opiskeli aluksi pianonsoittoa ja musiikin teoriaa Sisar Yvette Dufaultin johdolla vuosina 1941–1943. Tämän jälkeen hän suoritti opintoja Québecin musiikkikonservatoriossa, Montrealissa Claude Champagnen, Gabriel Cussonin, Isabelle Delormen ja Arthur Letondalin johdolla. Hän täydensi opintojaan Pariisissa Andrée Vaurabourg-Honeggerin, Nadia Boulangerin ja Olivier Messiaenin johdolla.
Matton teki transkriptiot lähes 300:sta akadialaisten laulusta vuosina 1957–1959. Suurin osa hänen omasta alkuperäisestä tuotannostaan (mm. Konsertto kahdelle pianolle ja lyömäsoittimille, kantaatti L'Escaouette, baletti L'Horoscope, Te Deum) sisältää kansanmusiikkivaikutteita. Matton loi myös vuosikymmenien mittaisen uran opetustehtävissä. Alain Gagnon oli hänen oppilaidensa joukossa. Matton sai useita tunnustuksia, kuten Kanadan ritarikunnan upseerin arvon vuonna 1984.
Denis Gougeon

Denis Gougeon
Denis Gougeon (s. 16. marraskuuta 1951 Granby, Québec, Kanada) on kanadalainen säveltäjä. Hän on tuotteliaimpia kanadalaisia säveltäjiä, ja hänen tuotantoonsa kuuluu musiikkia soolosoittimille, lauluäänelle, kamarikokoonpanoille, orkesterille ja teatteriin sekä balettia ja oopperaa. Hän on saanut lukuisia tunnustuksia ja palkintoja, joihin kuuluvat Juno-palkinto ja neljä SOCAN-palkintoa.
Gougeon opiskeli sävellystä André Prévostin ja Serge Garantin johdolla. Hän sai maisterin arvon Montrealin yliopistosta vuonna 1980. Lisäksi hän opiskeli kitaransoittoa. Hän muodostaa Walter Boudreaun, Michel-Georges Brégentin, Michel Gonnevillen, Alain Lalonden ja John Rean kanssa Groupe des sissesin. Tässä ominaisuudessaselvennä hän teki yhteistyöteoksia, kuten La Folian (1984) ja Musiques des jardins sans complexen (1987). Canadian Opera Company tilasi häneltä kamarioopperan An Expensive Embarrassment, jonka se myös kantaesitti vuonna 1989. Hänen balettinsa Emma B. kantaesitti Münchenin ooppera vuonna 1999. Gougeon on saanut vaikutteita Claude Vivieriltä ja 1900-luvun ranskalaisilta soitinmusiikin säveltäjiltä.
Gougeon on johtanut vuosina 1982–1990 avantgardekonserttiseuraa Les Événements du neuf. Hän on opettanut McGillin yliopistossa ja Montrealin yliopistossa. Hänen oppilaitaan ovat  Analia Llugdar, Mathieu Lavoie, Simon Bertrand, Pierre Michaud, André Cayer ja Ashot Ariyan.
Tuomioselailu

Tuomioselailu eli doomscrolling on käyttäytymismalli, jossa henkilö selaa pakonomaisesti negatiivisia uutisia ja sosiaalisen median sisältöjä, erityisesti älypuhelimella. Termi nousi laajaan käyttöön koronapandemian aikana.
Ilmiö

Tuomioselailulle on tyypillistä pakonomainen tarve pysyä ajan tasalla huonoista uutisista, vaikka jatkuva negatiivisen sisällön kuluttaminen heikentää mielenterveyttä ja lisää ahdistuneisuutta. Asiantuntijoiden mukaan käyttäytyminen voi johtaa negatiivisuuden kierteeseen, jossa ahdistus saa etsimään lisää tietoa, mikä puolestaan lisää ahdistusta entisestään.
WHO suositteli kriisiuutisten seuraamisen rajoittamista koronapandemian aikana, jos ne aiheuttivat ahdistusta. Tuomioselailua voi rajoittaa lukemalla uutisia vain 1-2 kertaa päivässä tiettyinä aikoina sekä aikarajan asettamista uutisten selaamiselle.
Ilmiöön liittyy läheisesti myös uutisvälttely, jossa henkilö tietoisesti välttää uutisia suojellakseen mielenterveyttään. Uutisvälttely on yleistynyt erityisesti 18–34-vuotiaiden keskuudessa.
Goblin mode

Goblin mode (suom. peikkomoodi) on vuonna 2022 yleistynyt sosiaalisen median ilmiö ja slangisana, joka kuvaa käyttäytymistä, jossa henkilö tietoisesti hylkää sosiaaliset normit ja odotukset erityisesti liittyen ulkonäköön, siisteyteen ja tuotteliaisuuteen. Termi valittiin vuoden 2022 Oxfordin vuoden sanaksi.
Merkitys ja käyttö

Termi viittaa käytökseen, joka on tarkoituksellisen epäsosiaalista, laiskaa ja epäsiistiä. Tyypillisiä piirteitä ovat esimerkiksi erakoituminen, vähäinen kiinnostus ulkonäköön ja itsensä kehittämiseen, sosiaalisen median loputon selaaminen sekä välinpitämättömyys muiden odotuksia kohtaan.
Ilmiö nousi erityiseen suosioon koronapandemian jälkeen, kun monet kokivat vaikeaksi palata normaaliin sosiaaliseen elämään ja arkirutiineihin. Se nähdään usein vastareaktiona sosiaalisen median luomille epärealistisille elämäntapa- ja ulkonäköihanteille sekä jatkuvalle itsensä kehittämisen paineelle.
Sattajärvi (Ruotsi)

| Sattajärvi |
| --- | --- |
 Sattajärvi
 Koordinaatit: 67°4′20″N, 23°20′50″E 
Valtio:   Ruotsi
Lääni:  Norrbottenin lääni
Maakunta:  Norrbotten
Kunta:  Pajalan kunta
Pinta-ala:  
 – Maa:  0,38 km²
Väkiluku:  125
 – Väestötiheys:  328,9 as./km²
 Tilastotiedot koskevat pientaajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Sattajärvi on kylä ja pientaajama Pajalan kunnassa Pohjois-Ruotsissa. Sattajärven kylä perustettiin vuonna 1688.lähde? Sattajärven kylässä on nahkatehdas-museo. Sattajärven kylän vieressä sijaitsee myös samanniminen järvi, Sattajärvi. Sattajärven pientaajaman asukasluku oli 125 henkeä vuonna 2010.
Aiheesta muualla

Sattajärven nahkatehdasmuseon kotisivut
Tasankoneulapuu

| Tasankoneulapuu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Rosidit
Lahko::  Zygophyllales
Heimo::  Mehikorvakasvit Zygophyllaceae
Suku::  Neulapuut Balanites
Laji::  aegyptiaca
Kaksiosainen nimi
 Balanites aegyptiaca  (L.) Delile 
Synonyymit
 Ximenia aegyptiaca L. (1753) (kantanimi) 
Katso myös
   Tasankoneulapuu Commonsissa 
Infobox OKNimi-testi OK: 
Tasankoneulapuu eli egyptintokopuu (Balanites aegyptiaca) on mehikorvakasveihin kuuluva ainavihanta puulaji. Sitä esiintyy suuressa osassa Afrikkaa ja Lounais-Aasiassa, Arabiassa ja Jordaninlaaksossa. Kasvi on yleisenä ja laajalle levinneenä elinvoimainen. Tasankoneulapuu kasvaa tuoreissa alankometsissä.
Aiheesta muualla

Suomen Lajitietokeskus: Tasankoneulapuu – Balanites aegyptiaca
| --- | --- |
Taksonitunnisteet:  Wikidata: Q606704  Wikispecies: Balanites aegyptiaca  APDB: 174172  BOLD: 1140095  CoL: KFPN  Ecocrop: 3608  EoL: 483578  EPPO: BALAE  FoIO: BALAEG  GBIF: 5421115  iNaturalist: 342713  IPNI: 813589-1  IRMNG: 10589031  ISC: 8311  ITIS: 506376  IUCN: 19182478  NCBI: 886265  Observation.org: 198560  Open Tree of Life: 389934  PfaF: Balanites aegyptiaca  Plant List: kew-19437  PLANTS: BAAE  POWO: urn:lsid:ipni.org:names:813589-1  Tropicos: 34600001  WoI: 1558  WFO: wfo-0000313273
Serekunda

| Serekunda سيريكوندا‎ |
| --- | --- |
 Kairaba Avenue
 Serekunda
 Koordinaatit: 13°26′N, 16°40′W 
Valtio:  Gambia
Hallintoalue:  Banjul
Kunta:  Kanifing
Väkiluku (1993):  151 560
Infobox OKVirheellinen NIMI-arvo: 
Serekunda eli Serrekunda on Gambian suurin taajama. Se sijaitsee pääkaupunki Banjulista lounaiseen. Tämä markkinapaikka koostuu useista yhteenkasvaneista kylistä, eikä ole hallinnollinen yksikkö. Varsinaisen Serekundan väkiluku vuoden 2013 laskennassa oli vajaat 20 000. Siihen kiinni kasvaneita kyliä ovat  Kanifing, Latrikunda, Sukuta ja London Corner.
Aiheesta muualla

Kuvia tai muita tiedostoja aiheesta Serekunda Wikimedia Commonsissa
Venngarn

| Venngarn |
| --- | --- |
 Venngarnin linna
 Venngarn
 Koordinaatit: 59°38′56″N, 17°43′18″E 
Valtio:   Ruotsi
Lääni:  Tukholman lääni
Maakunta:  Uppland
Kunta:  Sigtuna
Väkiluku (31.12.2023):  387
Venngarn on taajama Sigtunan kunnassa Tukholman läänissä Upplandin historiallisessa maakunnassa Ruotsissa. Taajamassa oli 387 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Venngarn Wikimedia Commonsissa
Heikki Huikuri

Heikki Veli Huikuri (s. 26. kesäkuuta 1952 Haukipudas) on suomalainen lääketieteen professori.
Huikurin vanhemmat ovat liikkeenharjoittaja Alpo Huikuri ja Liisa Späd. Hän tuli ylioppilaaksi Oulun lyseosta 1971 ja valmistui lääketieteen lisensiaatiksi 1977 ja tohtoriksi 1983 Oulun yliopistosta. Huikuri työskenteli terveyskeskuslääkärinä 1977–1979, Oulun yliopistollisen sairaalan sisätautien klinikan apulaislääkäri hän oli 1979–1984 ja erikoislääkäri vuodesta 1984. Oulun yliopiston sisätautiopin ja erityisesti kardiologian dosentti hän oli 1989–1998 ja professori vuodesta 1998. Vierailevana professorina Floridassa Huikuri toimi 1998–1999, samaan aikaan hän oli Suomen kardiologisen seuran varapuheenjohtaja. Sittemmin Huikuri on toiminut Oulun yliopistollisen sairaalan ylilääkärinä. Hänelle myönnettiin kardiologian alan tutkimuksistaan Sydäntutkimussäätiön jakama Sydäntutkimuksen suurpalkinto vuonna 2005.
Huikurille on myönnetty vuoden 2015 Matti Äyräpään palkinto. Hänen johtamansa tutkijaryhmä on selvittänyt sydänpysähdyksen riskejä EKG:ssa havaittujen poikkeamien avulla ja tunnistanut uuden, nuorten ihmisten äkkikuolemia aiheuttavan tautiryhmän, idiopaattisen sydänlihasfibroosin.
Huikuri valittiin Suomalaisen Tiedeakatemian jäseneksi vuonna 2013.
Huikurin puoliso on Pirkko Rautio.
Kootut levyt osa 6 (Olavi Virta)

| Kootut levyt osa 6 Olavi Virta |
| --- | --- | --- |

Kokoelmalevyn tiedot
 Äänitetty : 1951–1952
 Julkaistu: 1994
 Formaatti: CD-levy
 Tuottaja(t): Jarmo Santavuori
 Tyylilaji: iskelmä
 Kesto: 55.12
 Levy-yhtiö: Warner Music Finland
Olavi Virran muut julkaisut
| Kootut levyt osa 5 1993 | Kootut levyt osa 6 1994 | Kootut levyt osa 7 1994 |
Kootut levyt osa 6 on vuonna 1994 julkaistu Olavi Virran kokoelmalevy, johon on koottu hänen levytyksiään vuosilta 1951–1952.
Kappaleen ”Valkovuokot” Virta oli levyttänyt ensimmäisen kerran vuonna 1950.
Kappaleet

Kuinka saisin rikki kookospähkinän (mukana myös Kipparikvartetti) (2:42)
Hei hei tyttöhempukka (2:53)
Miu mau mukkaa (2:50)
Carmen Conchita (mukana Assi Nortia ja Metro-tytöt) (2:45)
Tule tule tyttö (3:01)
Kevät kai syömmen sai (mukana Metro-tytöt) (2:47)
Etelän tyttö (2:50)
Sua rakastan (2:59)
Kyynelsilmin (2:57)
Lännen farmilla (2:44)
Hacienda (2:41)
Matalan torpan balladi (2:49)
Sinutko unhoittaisin (2:57)
Näkemiin (2:53)
Rue de l'amour (3:13)
Kun päivä päättyy (3:00)
Dolorosa (3:00)
Liian nuori (3:12)
Valkovuokot (2:58)
↑  Peter von Bagh, Markku Koski ja Pekka Aarnio: Olavi Virta, legenda jo eläessään (5. painos), s. 253. Porvoo-Helsinki: WSOY, 2010.
Kootut levyt osa 15 (Olavi Virta)

| Kootut levyt osa 15 Olavi Virta |
| --- | --- | --- |

Kokoelmalevyn tiedot
 Äänitetty : 1954
 Julkaistu: 1995
 Formaatti: CD-levy
 Tuottaja(t): Jarmo Santavuori
 Tyylilaji: iskelmä
 Kesto: 57.20
 Levy-yhtiö: Warner Music Finland
Olavi Virran muut julkaisut
| Kootut levyt osa 14 1994 | Kootut levyt osa 15 1995 | Kootut levyt osa 16 1995 |
Kootut levyt osa 15 on vuonna 1995 julkaistu Olavi Virran kokoelmalevy, johon on koottu hänen levytyksiään vuodelta 1954.
Kappaleet

Alfonso, tango – 3.15  (Metro-tyttöjen kanssa)
Suudelmavaras – 2.39
Elämä voi antaa enemmän – 2.53
Kohtalon leikkiä, tango – 3.05
Iloinen sävel – 2.43
Kylmä rakkaus – 2.28
Nyt mä kerron sen – 3.02
Ensi suru, tango – 2.58
Pusta uinuu – 2.45
Itämaista rakkautta – 3.04
Silmät siniharmaat, tango – 3.18
Sanovat sitä ihmeelliseksi – 2.44
Kuinkahan lienee – 2.59
Unelma, valssi – 2.13
Äiti, tahdon hevosen – 3.31
Ystäväin – 2.31  (Raya Avellanin kanssa)
Syömmeni sykähtää – 2.56
Etelän yössä, tango – 3.15
Nyt taas – 2.50
Kuka kanalja varasti hääkellot – 2.17
Kootut levyt osa 21 (Olavi Virta)

| Kootut levyt osa 21 Olavi Virta |
| --- | --- | --- |

Kokoelmalevyn tiedot
 Äänitetty : 1956
 Julkaistu: 1994
 Formaatti: CD-levy
 Tuottaja(t): Jarmo Santavuori
 Tyylilaji: iskelmä
 Kesto: 60.00
 Levy-yhtiö: Warner Music Finland
Olavi Virran muut julkaisut
| Kootut levyt osa 20 1993 | Kootut levyt osa 21 1994 | Kootut levyt osa 22 1995 |
Kootut levyt osa 21 on vuonna 1994 julkaistu Olavi Virran kokoelmalevy, johon on koottu hänen levytyksiään vuodelta 1956.
Kappaleet

Puukko-Mackie – 2.16
Tie (La Strada) – 2.57
Rakastun liian helposti – 2.48 (duettona Maire Ojosen kanssa)
Tuntematon rakastettuni – 3.21
Lissabonin yössä – 2.53
Tango Desiree – 3.16
Romanialainen kitara – 3.02
Zambesi – 2.59
Janne parka – 2.29
Uinuvalla laguunilla – 2.30
Kuningaskobra – 2.59
Vieras paratiisissa – 3.10
Kesällä kerran – 3.10
Liekki (Passion), tango – 3.07
Assuncion, tango – 3.23
Estrellita – 3.02
Muisto (Remembrance) – 3.27
Tango Poesie – 3.20
Tango Bolero – 3.29 (duettona Maire Ojosen kanssa)
Hernandon salaisuus – 2.54